Diari Oficial de la Generalitat Valenciana


Sumari del DOGV 8591, del 15-07-2019 (2019/7085)

RESOLUCIÓ de 10 de juliol de 2019, de la Universitat Miguel Hernández, per la qual es disposa la publicació de l'oferta d'ocupació pública per a l'any 2019 de places de cossos docents universitaris i de professorat contractat doctor.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8591

Data del DOGV
:   15-07-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/7085


Data del document
:   10-07-2019

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * concurs administratiu

RESOLUCIÓ de 10 de juliol de 2019, de la Universitat Miguel Hernández, per la qual es disposa la publicació de l'oferta d'ocupació pública per a l'any 2019 de places de cossos docents universitaris i de professorat contractat doctor. [2019/7085]  
Per Resolució del rector, de data 10 de juliol de 2019, s'ha disposat el següent:  
  
«En aplicació del que disposen l'article 19 de la Llei 6/2018, de 3 de juliol, de pressupostos generals de l'Estat per a l'any 2018 i l'article 36 de la Llei 28/2018, de 28 de desembre, de pressupostos de la Generalitat per a l'exercici 2019, pels quals les places resultants de la taxa de reposició d'efectius, definida en els apartats u.3.I) de l'esmentat article 19 de la Llei 6/2018, s'han d'incloure en una oferta d'ocupació pública;  
  
De conformitat amb el que disposa l'article 70 de la Llei 7/2007, de 12 d'abril, d'Estatut Bàsic de l'Empleat Públic, referit a l'oferta d'ocupació pública;  
En compliment del que disposa l'article 19.u.3.I) de la Llei de pressupostos generals de l'Estat per a l'any 2018, pel qual cada universitat estarà obligada a destinar, com a mínim, un 15% del total de places que oferisca, en aquella categoria per a la qual estiga acreditat, de personal investigador doctor que haja finalitzat el Programa Ramón y Cajal i haja obtingut el certificat I3, en cas que no s'utilitzen totes les places previstes en aquesta reserva, aquestes es podran oferir a altres investigadors de programes d'excel·lència, nacionals o internacionals i que hagen obtingut el certificat I3, i que no es computaran dins del límit màxim de places derivat de la taxa de reposició d'efectius les places que es convoquen per a la seua provisió mitjançant processos de promoció interna;  
  
D'acord amb l'apartat 2 de l'article 62 de la Llei orgànica 6/2011, de 21 de desembre, modificada per la Llei orgànica 4/2007, de 12 d'abril, en què s'estableix que les universitats podran convocar places de promoció interna, amb dotació pressupostària prèvia, per a l'accés al cos de catedràtics i catedràtiques d'universitat i que aquestes places no podran superar el nombre màxim de places que siguen objecte d'oferta pública d'ús de torn lliure, durant aquest mateix any, per a l'accés als cossos docents de l'article 56;  
Considerant les necessitats docents i investigadores de la Universitat Miguel Hernández i la dotació econòmica per a places de funcionaris docents aprovada en el pressupost d'aquesta universitat per a l'exercici 2019;  
A la vista de l'Acord adoptat pel Consell de Govern de la Universitat Miguel Hernández d'Elx, amb data de 9 de juliol de 2019, pel qual s'aprova l'oferta d'ocupació pública per a l'any 2019 de places de cossos docents universitaris i de professorat contractat doctor, de conformitat amb la taxa de reposició autoritzada i una vegada obtinguda l'autorització de la Conselleria d'Educació, Investigació, Cultura i Esport;  
   
Fent ús de les potestats i funcions que confereixen els Estatuts de la Universitat Miguel Hernández d'Elx, aprovats pel Decret 208/2004, de 8 d'octubre, del Consell de la Generalitat Valenciana, modificats pel Decret 105/2012, de 29 de juny, del Consell, i de les competències que dimanen dels articles 20 i següents de la Llei orgànica 6/2001, d'universitats, modificada per la Llei orgànica 4/2007, de 12 d'abril, aquest Rectorat resol:  
  
Primer  
Publicar en el Diari Oficial de la Generalitat Valenciana l'oferta d'ocupació pública per a l'any 2019, referida a places de cossos docents universitaris i de professorat contractat doctor, aprovada per l'Acord del Consell de Govern de 9 de juliol de 2019, i que figura com a annex d'aquesta resolució.  
  
Segon  
Seguint el que disposa l'article 70.1 de l'Estatut Bàsic de l'Empleat Públic, el termini màxim per a la convocatòria del procés selectiu previst en aquesta oferta és de tres anys, comptadors a partir de la publicació d'aquesta resolució.  
  
Contra aquesta resolució, que esgota la via administrativa, es pot interposar potestativament un recurs de reposició en el termini d'un mes, a partir de l'endemà de la seua publicació, davant del mateix òrgan que va dictar la resolució, o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana en el termini de dos mesos, comptadors a partir de l'endemà de la seua publicació.»  
  
Elx, 10 de juliol de 2019.- El rector: Juan José Ruiz Martínez.  
  
  
  
ANNEX  
  
Concurs d'accés de torn lliure:  
- Vint-i-una places de professorat titular d'universitat.  
- Vint-i-dues places de professorat contractat doctor.   
- Sis places de professorat titular d'universitat i dues places de professorat contractat doctor, destinades a la provisió de places de professorat titular d'universitat per a personal que haja finalitzat el Programa Ramón y Cajal i haja obtingut el certificat I3, en el supòsit que no s'utilitzen totes les places previstes en aquesta reserva, aquestes es podran oferir a altres investigadors de programes d'excel·lència, nacionals o internacionals i que hagen obtingut el certificat I3.  
Es reservarà una plaça per a ser coberta entre persones amb discapacitat. En cas que no aprovara cap persona amb discapacitat, s'acumularan al torn general.  
  
Concurs d'accés per promoció interna:  
- Vint-i-set places de catedràtic o catedràtica d'universitat.